Veiko Õunpuu

Veiko Õunpuu (sündinud 16. märtsil 1972 Saaremaal) on eesti filmi- ja teatrilavastaja. Õunpuu on 1995. aastal lõpetanud Estonian Business Schoolis rahvusvahelise ärijuhtimise eriala, 1999. aastal Eesti Humanitaarinstituudis kirjandusteooria ja semiootika eriala ning Eesti Kunstiakadeemias maalikunsti eriala. Filmi alal on ta iseõppija. Tema lemmikfilmide hulka kuuluvad näiteks "Solaris", "Hirm närib hinge seest" ja "Boheemide elus". Ta on töötanud reklaamifirmades, olnud bändi Leper Messiah kitarrist ja laulja. Aastal 2000 asutas ta filmitootmisfirma Suhkur Film. Alates 2005. aastast töötab ta režissöörina Kuukulgur Filmis, kus on teinud peamiselt reklaamklippe. 2000. aastate keskpaigas lõi ta produktsioonifirma Homeless Bob Production, mille tööna on valminud Veiko Õunpuu mängufilmid "Sügisball" ja "Püha Tõnu kiusamine", aga ka Rainer Sarneti "Idioot" jt linateosed. 2006. aastal valminud "Tühirand" nimetas Eesti Filmiajakirjanike Ühing 2006. aasta Eesti parimaks filmiks. Sama tunnustuse on pälvinud ka "Sügisball" ja "Püha Tõnu Kiusamine". 2007. aastal esilinastunud "Sügisball" võitis Veneetsia filmifestivali kõrvalvõistlusprogrammi Horisondid. See on suurim Eesti mängufilmile läbi aegade osaks saanud tunnustus. Auhinnaga kaasnes 20 000 euro (312 000 krooni) suurune toetus filmi näitamiseks Itaalia ja Prantsusmaa filmilevis. Aastal 2009 valmis "Püha Tõnu kiusamine", mis valiti detsembris 2009 Sundance'i filmifestivali võistlusprogrammi. Aastal 2013 valmis "Free Range". Film esilinastus 19. septembril 2013. Aastal 2015 valmis "Roukli". Aastal 2020 valmis "Viimased". 12. veebruaril 2010 esietendus Tallinnas teatris NO99 tema lavastatud Rainer Werner Fassbinderi näidend "Praht, linn ja surm". 2006 – Eesti Kultuurkapitali audiovisuaalse kunsti sihtkapitali aastapreemia (parim mängufilm "Tühirand") 2006 – Eesti Filmiajakirjanike Ühingu aasta filmi auhind ("Tühirand") 2007 – Eesti Filmiajakirjanike Ühingu aasta filmi auhind ("Sügisball") 2007 – Eesti Kultuurkapitali audiovisuaalse kunsti aastapreemia (koos Mart Tanieli, Ülo Kriguli ja Katrin Kissaga (aasta filmi "Sügisball" loominguline kollektiiv)) 2007 – aasta eurooplane 2007 – stipendium "Ela ja sära" 2009 – Eesti Kultuurkapitali audiovisuaalse kunsti sihtkapitali aastapreemia (parim mängufilm "Püha Tõnu Kiusamine") 2009 – Eesti Filmiajakirjanike Ühingu aasta filmi auhind ("Püha Tõnu kiusamine") 2013 – Eesti Kultuurkapitali audiovisuaalse kunsti sihtkapitali aastapreemia (koos Mart Tanieliga; aasta ilusaim film - "Free Range. Ballaad maailma heakskiitmisest") 2015 – Valgetähe IV klassi teenetemärk 2015 – Eesti Kultuurkapitali audiovisuaalse kunsti sihtkapitali aastapreemia (julge eksperimendi preemia filmi „Roukli“ eest) 2020 – Eesti Filmiajakirjanike Ühingu aasta filmi auhind ("Viimased") 2020 – Eesti Kultuurkapitali audiovisuaalse kunsti aastapreemia (aasta film 2020 mängufilm „Viimased” – sotsiaalselt oluliste teemade kõrgetasemelises kunstilises vormis käsitlemise eest) "British Film Institute, 2012". Originaali arhiivikoopia seisuga 26. veebruar 2013. Vaadatud 22. juulil 2013. "Kes? Mis? Kus? 2008, lk 344, 345 "Püha Tõnu kiusamine" jõudis Sundance'i võistlusprogrammi. Postimees, 5. detsember 2017. "Septembris esilinastub Veiko Õunpuu uus mängufilm". Ohtuleht.ee "Kes? Mis? Kus?" 2008, lk 366 "Kes? Mis? Kus?" 2008, lk 341 Eesti riiklike teenetemärkide kavaleride andmebaas presidendi kantselei kodulehel (president.ee). Marianne Ostrat "Veiko Õunpuu – Vaba radikaal" – publik.ee, 27. august 2007 Veiko Õunpuu "Kõik ei ole nii, nagu näib" (Veiko Õunpuu sõnavõtt 8. jaanuaril 2008 auhinna "Aasta film 2007" kätteandmisel, teksti esitas Rain Tolk). Teater. Muusika. Kino, nr 2/2008, lk 26–27 Margit Tõnson "Hingede päästja Veiko Õunpuu". Eesti Ekspress, 11. oktoober 2009 Jaan Ruus "Õunpuu ränk heitlus elu ja kunsti nimel". Eesti Ekspress, 18. oktoober 2009 Tiit Tuumalu "Veiko Õunpuu: ehk aitas Mati Undi liikuv vaim?". Postimees, 10. september 2011 Sulev Teinemaa "Vastab Veiko Õunpuu". Teater. Muusika. Kino, nr 11/2011, lk 4–14